VARAAIT
Tere tulemast vaatama saadet "Varaait",
mida oleme hetkel filmimas "Carusel" kohvikus.
kus on mõnus istuda ja välja vaadata, kuna õues on täna sombune.
Ühtlasi pääseb siit kohvikust kinno, kus näidatakse filmi Twister
ja mis räägib keeristormidest.
Filmis on paar meest, kes jahivad keeristorme
ja püüavad nende keskele pääseda,
et seal toimuvat võimalikult lähedalt kajastada.
See film valmis 1996 aastal ja räägib kohutavatest keeristormidest;
nö tormide tormidest.
Jeesuse ülestõusmine surnuist käivitas ka ühe sündmuste ahela,
mida võiks ühest küljest võrrelda keeristormidega.
Üks võimas vaimne keeristorm sööstis üle kogu maailma,
raputades tolleaegseid usulisi tõekspidamisi
ja võimustruktuure,
tekitades siia maa peale hoopis ühe uue rahva,
kristliku koguduse.
Nii lihtne on mõelda,
et küll oleks lahe olla mõne tormi keskel,
aga kui torm tõesti käes on, tahaks ruttu pugeda ema kaissu.
Nii on ka vaimuliku ärkamisega - me küll tahaksime seda kogeda,
aga kui see siis kätte jõuab, tõmbab mõnel seest õõnsaks,
sest see on hoopis teistsugune kui oleme oodanud.
Jeesuse poolt tekitatud torm polnud midagi ootamatut.
Nii nagu paljud meistki
võivad tormi tulekut juba ette ära tunda ja kogeda,
oli Jeesusegi "keeristorm" juba ammu ette kuulutatud.
Vanas Testamendis ennustati Messia tulekut, surma ja ülestõusmist
ning uue rahva esiletulekut.
Rahva, kelle patud on andeks antud.
Oli neid, kes tunnetasid selle tormi lähenemist,
aga samas üllatas see kõiki.
Sellest seekord räägimegi
nii et teretulemast kaasa mõtlema!
VARAAIT
Apostlite tegude alguses kirjutab Luukas:
"Kui siis Jeesus viibis koos nendega, keelas ta neil Jeruusalemmast lahkuda,
käskides jääda ootama Isa tõotust, mis teie olete minult kuulnud.
Johannes on küll ristinud veega, aga teid ristitakse Püha Vaimuga
üsna varsti pärast neid päevi.”
Luukas viitab siin Jeesuse ja jüngrite vahelisele kokkusaamisele
peale Jeesuse ülestõusmist.
Jeesus oli koos oma jüngritega peale ülestõusmist
kindlasti palju rohkem kui Piibel sellest räägib.
Ta valmistas neid ette uute tegude tarvis
ja õhutas neid ootama õiget hetke.
Nad vajasid uut jõudu ja väge.
Jumal oli tõotanud juba Jesaja 32:15,
et nad peavad ootama seni, kui neid täidetakse Vaimuga ülalt
ja kõrb muutub lokkavaks aiaks.
Jeesus viitas sellele Luuka evangeeliumis,
öeldes oma jüngritele, et Ta läkitab neile selle,
keda Isa oli neile tõotanud.
Nemad aga pidid ootama seal linnas seni,
kuni vägi taevast langeb nende üle.
Luukas liitis selle Jeesuse tõotuse
Ristija Johannese lubadusega Püha Vaimuga täitumise kohta.
Püha Vaim pidi andma neile selle väe ülalt
ja see pidi toimima juba üsna ruttu.
Ilma Püha Vaimu väeta poleks evangeelium levinud üle maailma.
Ilma Püha Vaimu väeta
poleks kristliku sõnumi levik ja misjonitöö olnud võimalik.
Ilma Püha Vaimuta on meiegi elu võimatu,
sest ainuüksi Püha Vaim muudab elavaks ja reaalseks selle,
mida Kristus on teinud.
Ta annab jõu ja väe kuulutada Kristusest
ning teha tööd jumalariigi heaks.
"Siis küsisid temalt need, kes olid kokku tulnud:
Issand, kas sa sel ajal taastad Iisraeli kuningriigi?”
Tema aga ütles neile: Ei ole teie osa teada aegu ja tunde,
mis Isa on iseenese meelevallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.”
Jüngrite küsimus oli üsna loogiline, kuid Jeesus ei vastanud sellele otse.
Täpne teadmine tulevikust polnud jüngrite asi.
Inimese nägemus erineb nii palju Jumala omast.
Aga ainuüksi Jumal ise teab, millal Tema Kuningriigi aeg kätte jõuab.
Tuleviku ennustamine on inimestele alati huvi pakkunud.
Nii näiteks on Jeesuse tagasitulekut ennustatud sadu ja sadu kordi,
kuid kõigi nende ühine omadus on see, et need pole läinud täppi.
Me võime küll laias laastus aimata, mis ajajärgus Ta võib tulla,
kuid täpselt ei tea seda keegi.
Me arvame, et kui teaksime täpset aega,
oskaksime selleks ka paremini ette valmistuda.
Kuid parim valmistumine on uskuda juba praegu Jeesuse armu;
täituda Püha Vaimuga
ja jagada evangeeliumi neile, kes seda veel ei tunne.
Apostlite tegudes muide on kirjas misjonikäsk,
mille kohaselt Püha Vaim pidi tegema jüngritest Jeesuse tunnistajad.
Nende ülesanne oli jagada jumalariigist nii Jeruusalemmas,
Juuda -ja Samaariamaal kui kõigis tuntud paikades.
Nende ülesanne oli minna ja jagada seda kaugele,
tehes seda Püha Vaimu väes.
Ja nende järgijad pidid omakorda jagama seda paikades,
kuhu veel poldud jõutud.
See on apostlite tegude keskseim peatükk,
millele taandub kogu Apostlite tegude raamat.
Jumalariigi laienemine Püha Vaimu väes - lähedalt kaugele.
On huvitav näha,
kuidas evangeelium levis alati ühe rahva seast teise.
Juutide keskusest Jeruusalemmast samaarlaste keskele,
sealt edasi paganate keskele
ja sealt omakorda kogu maailma otsani.
Apostlite tegude 2 ptk alguses öeldakse järgmist:
"Kui nelipühapäev kätte jõudis, olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas."
Nelipühapäeva kutsuti nädala pühaks,
kuna seda peeti nädalapäevade jagu nädalaid
ehk siis kokku 49 päeva.
Juutide jaoks tähendasid pühad
lepingu uuendamist Noa ja Moosese kaudu.
200 aastat eKr hakati seda tähistama
kui Siinai mäel antud käskude mälestuspüha.
Nii et Jumal ei valinud üldse mitte juhuslikult
seda juutide nelipühapäeva koguduse sünnipäevaks.
Ja kuigi tol ajal tähistati seda kui käskude andmise mälestuspühana,
hakati seda edaspidi tähistama kui Püha Vaimu püha.
Küsimus ei olnud enam käskude meenutamise ja täitmise pühas,
vaid Jumala Püha Vaimu väe pühas.
Jüngrid olid kogunenud templi alale.
Tihti arvatakse, et kõik need ülemise toa sündmused
leidsidki aset seal ülemises toas.
Räägitakse nö "ülemise toa täitumisest".
Kuid tõenäoliselt polnud jüngrid siiski kuskil ülemises toas,
vaid hoopis kusagil templi alal.
Rahvas pigem arvab, et kõik toimus seal ülemises toas.
Kõik, mis seal sündis,
sai koheselt kõigile Jerusalemma kogunenutele teatavaks.
Sest rahvas kuulis, mis oli sündimas.
Kui jüngrid oleks sel hetkel olnud seal ülemises toas,
poleks teised midagi kuulnud ega selle peale ka kokku tulnud.
Igaljuhul - rahvas kuulis ja tajus kui mingit hoovust.
Nad kirjeldasid seda hiljem ka Luukasele kui tuuleiili.
Otsekui tugev tuuleiil oleks täitnud kogu paiga,
kus jüngrid muide istusid ja mitte ei seisnud.
Samal ajal nägid nad otsekui tuleleeke,
mida nad kirjeldasid kui hargnevaid tulekeeli.
Tuli, nii nagu tuulgi,
sümboliseerisid Jumala ligiolu juba Vanas Testamendis.
Jumal kohtus Moosesega tule keskel põlevas põõsas.
Ristija Johannes ütles samuti, et Püha Vaim ristib tulega.
Tuli sümboliseerib puhastust ja püha kohtumõistmist.
Eelija kohtus aga Jumalaga vaikses tuuleiilis.
Kreekakeelne sõna, mis viitab Pühale Vaimule,
tähendab ühtlasi ka püha tuult - "pneuma hagios".
Nelipüha tuul viitab siis Püha Vaimu väele ja vabadusele.
Tuli aga Tema puhtusele ja pühadusele.
Tänapäeval võib kogeda Püha Vaimu mitmel erimoel.
Ta võib ilmutada end eriviisidel.
Seetõttu ei saa me panna Teda mingisse kasti ja öelda,
et vaid nii ja ainult nii on võimalik täituda Püha Vaimuga.
Et vaid see on viis, kuidas Püha Vaim tegutseb
ja vaid nii on võimalik Teda kogeda.
Ei!
Küll aga on püsivad need 2 aspekti,
mis määravad ära Ta tegevuse ka tänasel päeval: vabadus ja puhtus.
Vabadus ses' mõttes,
et Püha Vaim võib tegutseda just täpselt nii nagu soovib
ja ükski inimene ei saa Teda kamandada.
Puhtus aga ses' mõttes,
et Püha Vaim tuleb vaid sellisesse südamesse,
mis Jeesuse Kristuse vere poolt puhtaks pestud.
Apostlite tegude 2:4 jätkab:
"Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida.
Jeruusalemmas oli aga elamas juute, vagasid mehi kõigi rahvaste keskelt,
kes on taeva all.
Kui nüüd see hääl kostis, tuli kokku nende kogukond,
ja kõiki valdas hämmastus, sest igaüks kuulis räägitavat oma murret.
Nad jahmusid ja panid imeks, öeldes:
Ennäe, eks need kõik, kes räägivad, ole galilealased?
Kuidas siis meist igaüks kuuleb oma sünnimaa murret?
Meie, partlased ja meedlased ja eelamlased
ja kes me elame Mesopotaamia-, Juuda- ja Kappadookiamaal,
Pontoses ja Aasias, Früügias ja Pamfüülias,
Egiptuses ja Liibüa maades Küreene pool,
ja siia elama asunud roomlased,
juudid ja nende usku pöördunud kreetlased ja araablased -
kuidas me kuuleme räägitavat meie endi keeles Jumala suuri asju?”
Kui jüngrid said täis Püha Vaimu, hakkasid nad rääkima.
Püha Vaimuga täitumine tingib veel tänapäevalgi selle,
et inimesed hakkavad rääkima Jumala suurtest tegudest.
Sama asi kordub alati, kui Jumal täidab inimest -
ta häälepaelad lähevad valla!
Ta ei suuda vaikki olla ja ta lausa peab rääkima sellest,
kui suur ja armuline me Jumal on.
Tõeline märk Püha Vaimuga täitumisest on see,
et räägitakse Jumala suurtest tegudest.
Räägitakse Jumalast.
Räägitakse seda, mida Püha Vaim annab öelda
ja mitte inimeste endi väljamõeldud lugusid.
Või teadlaste piiratuses esiletoodud selgitusi.
Jüngrid isegi ei saanud aru, millest nad räägivad,
kui nad rääkisid Jumala suurtest tegudest.
Nii annab ka Jumal tänapäevalgi meile õiged sõnad, mida öelda,
et rääkida Tema suurtest tegudest.
Mitte meie suurtest tegudest.
Vahel on pisut võõrastav kuulda,
kui mõnes jutluses räägitakse sellest,
mida kõike imelist Jumal on teinud siin, seal ja kolmandas kohas.
Tõsi küll, seda on värskendav ja julgustav kuulda,
kuid meie sõnumite põhituum peaks peituma selles,
kes Jeesus on ja mida Tema teeb.
Selles, kui imeliselt Püha Vaim tõstab Jeesuse aukohale.
Jüngrite esimesed sõnad sel nelipühapäeval
olid valdavalt Püha Vaimu poolt inspireeritud
ja jüngrid isegi ei saanud neist aru.
Praegu on meil terve kogumik Jumala sõnu ehk Piibel,
millest Püha Vaim annab meile teiste jaoks jagamiseks.
Ta võib loomulikult anda midagi sellistki,
mida me ei teadnud veel Piiblis olevatki.
Ta on endiselt üleloomulik Jumal,
kes võib valgustada meile oma Sõna läbi oma prohvetite,
läbi ilmutuste ja nägemuste,
muutes need arusaadavaks just nüüd ja praegu.
Ta võib rääkida meie vaimu ja meie kaudu.
Kuid ükskõik, kui üleloomulik ta ilmutus ka poleks -
see on alati kooskõlas Piibliga.
Jumal väestab ka tänapäeval vaid selliseid sõnu ja sõnumeid,
mis on Tema poolt antud ja kooskõlas Piibliga.
Siinkohal üks huvitav tähelepanek:
jüngrid hakkasid esmalt rääkima
ja alles siis kogunes rahvas neid kuulama.
Tänapäeval on hoopis vastupidi:
enne kogutakse rahvas kokku ja alles siis räägitakse.
Jüngrite üsna valjuhäälne ja samas veidi sogane jutt
pani templi juures liikuva rahva nende ümber kogunema.
Jüngrid rääkisid nendes keeltes, mida Püha Vaim andis neile rääkida.
Nad rääkisid endi jaoks võõraid, aga kuulajate jaoks tuttavaid keeli.
Jeruusalemmas elas tol ajal palju teistest kultuuridest tulnud juute,
kes kõik tulid nelipühapäevaks kokku.
Lisaks sellele veel paganad, kes olid pöördunud juutide usku
ja kes samuti tulid tähistama suurt nelipühapäeva.
Nii et nad kõik kuulsid Jumala suurtest tegudest
omaenda emakeeles.
Nende "keeltega rääkimine"
erines Pauluse poolt hiljem mainitud keeltega rääkimisest Korintoses.
Vahe oli selles, et nelipühal räägitud keel
oli teistele arusaadav,
samas kui 1Korintlastele 14 ptk alguses mainitud keeltega rääkimine
ei ole tingimata teistele arusaadav.
Igal juhul - Püha Vaim ise andis need, just nii nagu Tema tahtis -
vabalt ja puhtal kujul.
VARAAIT
Keeltega rääkimist on kahte sorti:
see võib olla kas arusaadav või arusaamatu.
Samas aga võib see avalduda ka mõnel muul moel.
Mäletan üht palvekoosolekut,
kus üks noor naine rääkis vanas itaalia keeles.
Ta oli küll varem Itaalias käinud, kuid ei osanud sõnagi itaalia keelt.
Palves aga rääkis vabalt ja soravalt itaalia keeles.
Tema lähedal seisis üks misjonär, kes oli Itaalias elanud
ja mõistis itaalia keelt.
Nii et ta võis ka kinnitada, et valdavalt oli tegu itaalia keelega,
kuigi naine rääkis veel vana aja Itaalia keelt,
mida tänapäeval enam ei kasutata.
Nii et keeltes rääkimine võib avalduda mitmel erimoel.
Kuid nelipühapäeva jüngrid rääkisid arusaadavates keeltes
ja see tekitas rahva seas suurt hämmingut.
Jüngreid oli peetud harimatuteks meesteks,
kes polnud kordagi käinud keelekursustel
ega õppinud lähedalasuvate paikade-rahvaste keeli.
Enamus neist olid kalamehed,
kes rääkisid aramea ja veidi kreeka keelt,
millest viimane oli kui tänapäeva inglise keel.
Mingil määral mõistsid nad ehk ka ladina keelt,
mis oli ametlik valitsuskeel.
Kõigest sellest hoolimata
rääkisid nad soravalt osasid neid keeli,
mille esindajad oli sel hetkel seal templi juures koha peal.
Samas ei rääkinud nad ükskõik, mida,
vaid kõnelesid Jumala suurtest tegudest.
Kristusest ja sündmustest, mis olid toimunud.
Ehk siis see oli väga tähendusrikas vaatepilt,
millele ei leidunud mingit inimlikku selgitust.
VARAAIT
Mis siis nelipühapäeval üldse toimus?
Mis on selle sündmuse sõnum meile?
Nelipüha vaim on eelkõige ühtsuse vaim.
Püha Vaim toob ühtsuse.
Ta tuli tühistama Paabelist tingitud hajutatuse.
Aegu tagasi oli Paabelis segatud kõik rahvaste keeled,
kuid nelipühapäeval ületas Püha Vaim kõik keelelised barjäärid.
Püha Vaim ületab etnilised ja kultuurilised piirid,
tuues inimesed kokku oma kogudusse,
mis ületab kõik piirid.
Teiseks tähendab nelipüha vaim koguduse vaimu.
Nelipüha sündmused kuulutavad ühtse koguduse tekkimist,
kuhu kuulub inimesi erinevatest rahvustest üle maailma;
erinevatest kultuuridest ja keelerühmadest.
Esimene nelipüha oli kristliku koguduse sünni päev,
kust kandus edasi suur laine üle kogu maailma.
Sealt läks teele üks keeristorm, mis endiselt vuhiseb kogu maailmas,
kasvades üha suuremaks ja suuremaks.
Püha Vaim liidab Jeesusesse uskuva inimese
ülemaailmse kristliku kogudusega, mis on Jeesuse ihu.
Kolmandaks: nelipüha vaim on mõistetavalt edasiantav vaim.
Jüngrid poleks pidanud rääkima mingeid muid keeli,
et teha end arusaadavaks,
sest kõik kohalolijad oskasid nii aramea, kreeka kui ladina keelt.
Miks pani siis Püha Vaim jüngrid teistes keeltes rääkima?
Eelkõige seetõttu, et see oli märk Jumala üleloomulikust väest;
see andis märku, et Jumal oli selle kõige taga.
Ühtlasi oli see võimas sõnum sellest,
et iga inimene peab saama kuulda evangeeliumi oma emakeeles.
See oli vihje sellele,
et evangeelium peab olema esmalt mõistetav
ja alles siis saab sellesse uskuda.
Meid ei õhutata pidama võõrkeelseid koosolekuid inimestele,
kes neist midagi aru ei saa.
Vanasti, kui lapsed liivakastis liivakooke valmistasid,
oli ikka tavaks öelda: "Hookus-pookus, piniookus!"
See "hookus-pookus" lähtub ühest ladinakeelsest terminist,
kus öeldakse "Hoc est filioque..." ja veel midagi, mida enam ei mäleta.
Rahva jaoks aga tähendas see kui mingit salasõna,
sest neile oli õpetatud,
et kõik armulaua asjad muutuvad sel samal hetkel,
kui neid sõnu öeldakse ja kell kukub.
Et siis juhtub midagi imelist, kummalist ja eripärast.
Sellest tuli siis laste mängudessegi sisse
see võlusõna: "Hookus-pookus, piniookus!"
Tegelikult aga polnud kellelgi aimugi, mis selle raames toimub.
Evangeelium on mõeldud selleks,
et seda võiks kuulda, mõista ja vastu võtta.
Nelipüha sündmus on märk sellest, et Jumal armastab kõiki inimesi -
kultuurilistest ja keelelistest erinevustest hoolimata.
Mis aga viitas siis nelipüha päeval Püha Vaimuga täitumisele?
Jumala suurte tegude julge tunnistamine mõistetaval moel.
See käib alati kaasas Püha Vaimu puudutusega.
Püha Vaim annab jõu ja tahte tunnistada Jeesusest,
kui ka annid tunnistada Jeesusest.
Ta annab armuande ja keeltes rääkimist,
aga samas pole armuannid veel märk Püha Vaimuga täitumisest.
Küll aga on seda julge kuulutamine Jeesusest.
Tõsi küll, kui Püha Vaim kedagi täidab, jagab Ta neile ka armuande -
just täpselt nii nagu ise tahab.
Samuti annab Ta keeltes rääkimise võime.
Selleks, et viia evangeeliumi kõigile, kes pole seda veel kuulnud,
vajame me armuandide paketti;
varustust, vahendeid ja tööriistu, mille abil rääkida Jeesusest.
Ühtlasi lisab see kui ühe üleloomuliku taseme sellele.
Apostlite teod 2:12-13
"Nad kõik olid jahmunud ja kahevahel ning ütlesid üksteisele:
Mis see küll peab olema?”
Mõned aga ütlesid pilgates: Nad on täis magusat veini!”"
Rahvas arvas algul, et jüngrid on lihtsalt purjus.
Kui nad aga kuulsid neid rääkivat nende endi emakeeles,
hakkasid nad mõtlema: "Mis lugu siis nüüd on?"
Nei puudusid igasugused selgitused taolisele nähtusele,
mistõttu osad hakkasid neid pilkama
ja ütlesid, et nad on liialt palju veini joonud.
Seepeale aga astus Peetrus esile - täis Püha Vaimu,
tõstis häält ja ütles neile järgmist:
"Siis tõusis Peetrus koos nende üheteistkümnega püsti,
tõstis häält ja kõneles neile:
Juuda mehed ja kõik Jeruusalemma elanikud!
Olgu see teil teada - pange tähele mu sõnu!
Nemad ei ole sugugi joobnud, nagu te arvate,
on ju alles kell üheksa hommikul.
Vaid see on, mida prohvet Joel on öelnud:
Ja viimseil päevil sünnib, ütleb Jumal,
et ma valan oma Vaimust välja kõigi inimeste peale
ja teie pojad ja teie tütred ennustavad ja teie noored näevad nägemusi
ja teie vanad näevad unenägusid,
ning oma teenrite ja teenijate peale ma valan neil päevil välja oma Vaimust
ja nad ennustavad,
ning ma annan märke ülal taevas ja tunnustähti all maa peal:
verd ja tuld ja suitsusambaid.
Päike muutub pimedaks ja kuu vereks,
enne kui tuleb Issanda päev, suur ja ülev.
Ja sünnib, et igaüks, kes hüüab appi Issanda nime,
päästetakse.”
Peetrus alustas oma kuulsat kõnet vastulöögiga väidetele
jüngrite võimaliku purjusoleku kohta.
Juudid tavaliselt isegi ei söönud nii varajasel ajal,
rääkimata siis veel joomisest.
Ehk siis see, mida inimesed nägid sündimas,
oli Peetruse kohaselt prohvet Joeli ennustuse täitumine,
mis on Piiblis kirjas Joeli raamatu 3 ptk's, salmides 1-5.
Nelipühapäeval langes Püha Vaim maa peale
ja Ta on siin veel tänapäevalgi.
Ta tuli nelipühapäeval, olles kogetav kõigile
ja igale Jeesusesse uskujale.
Vanas Testamendis kuulus Püha Vaimu kogemus
vaid teatud prohvetitele.
Kuid nüüd saab igaüks, kes usub Jeesusesse, päästetud
ja saab osa Pühast Vaimust.
Joeli prohveteeringu teine osa,
mis puudutas imesid ja tunnustähti maa peal,
pole veel täitunud.
Need saavad täituma vahetult enne, kui Kristus tagasi tuleb.
Matteuse 24:29-30 räägib sellest.
Nelipüha avas aga Püha Vaimu ajajärgu,
mis valmistab ette Jeesuse tulekuks.
Nelipüha avas uue aja maa peal - koguduse aja
ja me oleme just praegu elamas selle aja keskel.
Ta ehitab endiselt oma kogudust üles;
Ta koondab endiselt kogudust kui pruuti Kristusele.
Kogudus levib keeristormi kombel jätkuvalt üle maailma.
Jumal annab endiselt Püha Vaimu kaudu ande,
et ehitada üles Tema kogudust.
Küsimus vaid on - kas tahad olla kaasas selle kõigega?
Ilma Püha Vaimuta on see võimatu!
Tunned sa Püha Vaimu? Kuuled sa Tema häält?
Ta tahab kõnetada sind
ja kinkida sulle puhtuse ning vabaduse.
Tahaksid sa sellest osa saada?
Palvetagem üheskoos.
Jeesus, ma palun, et Sa täidaks igat üht,
kes praegu kuulab ja vaatab.
Täida meid oma Püha Vaimuga.
Täida meid oma kõikväelise Vaimuga,
kes annab meile võime elada välja kõik see,
mida Sa oled meile õpetanud.
Tänud Sulle, Jeesus, Su ustavuse ja lepitustöö eest,
mille Püha Vaim muudab elavaks.
Me palume, et täidaksid meid oma väega.
Sinu pühal nimel, aamen.
Tänud, et olid taas meid vaatamas.
Jätkame taas 2 nädala pärast.
Soovides toetada TV7 tööd, võib helistada 900 1777 (7 eur) Aitäh!
Jätkame siis taas 2 nädala pärast.
Seniks aga õnnistusi ja näeme taas!
Tõlge: Anne-Ly Raukas